钦定古今图书集成/理学汇编/学行典/第216卷 > 溥代言
## 钦定古今图书集成/理学汇编/学行典/第216卷 > 溥代言

按《泸溪县志》：“溥代言，字弼高，邑庠生。性敏嗜学，博极
群书，行谊端方，每以古人自期。天性孝友，父病笃，尝
粪，知其不起，哭祷北辰，请以身代。及父没，哀毁骨立，
三年不御酒肉。事继母顾氏，孝养备至，抚异母弟，教
育兼隆。邑侯陈其勋闻其事而赞之曰：‘余读孔门贤
闵子，以其人不闲于父母昆弟之言为难。今弼高岂’”
不为其难者乎？《记》曰：“博闻强识而让，敦善行而不怠。”
弼高有焉。